కల్పనా షా

కల్పనా షా (జననం 1948 నవంబరు 30) ఒక భారతీయ చీరల తయారీదారు, రచయిత, పారిశ్రామికవేత్త. ఆమె ముంబై ఆల్టామౌంట్ రోడ్ ప్రాంతంలో నివసిస్తుంది. ఆమె 1985 నుండి చీరలు కట్టే కళను అభ్యసించారు.

 వ్యక్తిగత జీవితం 
కల్పనా షా ఒక గుజరాతీ జైన ఆభరణాల తయారీ కుటుంబంలో జన్మించింది. ఆమె తన బాల్యాన్ని గుజరాత్ లోని సూరత్ లో గడిపింది. 10 సంవత్సరాల వయస్సులో, ఆమె కుటుంబం మహారాష్ట్రలోని ముంబై కి తరలివెళ్ళింది, అక్కడ ఆమె పాఠశాల విద్యను, కళాశాల విద్యను పూర్తి చేసింది.

 కెరీర్ 
కల్పనా భరతనాట్యంలో శిక్షణ పొంది, దేశంలోని అనేక ప్రాంతాల్లో ప్రదర్శనలు ఇచ్చింది. 23 ఏళ్ల వయసులో ఆమెకు వివాహం జరిగింది. అప్పుడు కల్పనా అందం, వస్త్రధారణలో కోర్సులు చేసింది. చాలా మంది మహిళలు తమ చీరలు ధరించడంలో సౌకర్యంగా లేరని, ఫ్యాషన్ పరిశ్రమపై తన దృష్టిని కేంద్రీకరించడం ప్రారంభించింది. ఆమె బాలీవుడ్ నిర్మాణాలు, ఫ్యాషన్ షోలు, ప్రైవేట్ ఈవెంట్లలో పలువురికి చీరలు కట్టడానికి సహాయపడింది.

దీపికా పడుకోణె, ఐశ్వర్య రాయ్, సోనమ్ కపూర్, కరీనా కపూర్, కత్రినా కైఫ్, నర్గీస్ ఫక్రీ, హుమా ఖురేషి, జాక్వెలిన్ ఫెర్నాండెజ్ వంటి బాలీవుడ్ తారలకు కల్పనా షా చీరలు ధరింప చేస్తుంది.

బిర్లా, హిందూజా, ధూత్, రుయా, అంబానీ, గోయల్, వాడియ కుటుంబాల శుభకార్యాలలో, లండన్ లోని మిట్టల్స్ వంటి వివిధ వ్యాపార సంస్థలకు వివాహాలు, అధికారిక కార్యక్రమాలకు ఆమె దుస్తులు అందిస్తుంది.

2012లో ఆమె పుస్తకం "ది హోల్ 9 యార్డ్స్" ప్రచురించబడింది, ఆ తరువాత 2014లో "లెర్న్ సారి" అనే యాప్ వచ్చింది.
 మూలాలు 

వర్గం:భారత మహిళా ఫ్యాషన్ డిజైనర్లు
వర్గం:జీవిస్తున్న ప్రజలు
వర్గం:1948 జననాలు